"A Little Sweet" ร้านขนมหวานเล็กๆ อยู่ในโลตัสภูเก็ต สาขา สามกอง หาไม่ยากค่ะ มาเติมความหวานเล็กๆ แต่ความสุขไม่เล็กที่ร้านได้เลย มีเมนูของหวานหลากหลาย ทั้งโทสต์ น้ำแข็งไส แพนเค้ก บราวนี่ เมนูล่าสุดเด็ดมากๆ บิงซู! มีให้หลากหลายรสชาติ มีทั้งหวาน และเปรี้ยว เป็นน้ำแข็งไสสไตล์ญี่ปุ่น 

ร้านนี้เขาเป็นร้านขนมหวานสไตล์ญี่ปุ่นฝรั่งเศษ มีความกรุ๊งกริ๊งเบาๆ ตกแต่งร้านแบบน่ารักๆ ญี่ปุ่นๆ มี Wifi Free ด้วยนะคะ แอร์เย็นสบายๆ พนักงานเพียบ! เมนูน่าลองทั้งนั้นเลยค่ะ

เมนู Melon Paradise ราคา 259 บาท เมนูชอบมากๆ ใช้เมลอนทั้งลูก หอมหวานมากๆ คว้านเนื้อลูกกลมๆ มีน้ำแข็งไส ไอศกรีมอยู่ด้านใน รสชาติหวานหอมเมลอนสุดๆ ฟินมากๆ จะฟินเพิ่มอีกต้องราดซอสเมลอนเพิ่มค่ะ 

ใครชอบทีรามิสุ ต้องบิงซูอันนี้เลย "Tiramisu Trifle Kakigori" ราคา 229 บาท น้ำเเข็งไสทีรามิสุ เยี่ยมมากๆ น้ำแข็งไสนมฮอกไกโด มีไส้ด้านในเป็นเค้กนุ่มๆ รสกาแฟ แถมด้วยไอศกรีมช็อกโกแลตเข้มข้นอีกด้วย หน้าตาขนมก็น่าทานมากๆ มีความมันวาวของครีมสด ยัมมี่มากๆ

“Panna Cotta Kakigori” ราคา 245 บาท เมนูนี้มีเซอร์ไพรส์ มีสตรอว์เบอร์รี่สด และเม็ดป็อบแอบอยู่ด้านในของน้ำแข็งไส ด้านนอกเป็นพุดดิ้ง ซอสโยเกิร์ตสตรอว์เบอรี่ หวานๆ เย็นๆ ฟินไปค่ะ 

แวะมาโลตัส ต้องมาร้านนี้เลยจัา แล้วจะหลงรักของหวานเลย!